British Airways i360
**British Airways i360** on 162-metrinen näkötorni Brightonin rannalla, lähellä West Pierin raunioita. Toimijan mukaan nimessä oleva "i" tarkoittaa "tietoa, innovaatiota ja eheyttä" ("intelligence, innovation ja integrity"). i360 avattiin 4. elokuuta 2016.

i360:n muotoili, suunnitteli, valmisti ja mainosti London Eyen vastuutiimi. British Airways i360 on maailman ensimmäinen pystysuora köysirata ja maailman korkein liikkuva näkötorni, ja tiimi odottaa tornin olevan Guinness World Records 2017 -kirjassa "maailman ohuimpana korkeana tornina".

Kehittäjät arvioivat, että i360 tuottaa yli 440 pysyvää työpaikkaa; 169 itse nähtävyydellä sekä muita matkailun lisäämiä työpaikkoja toisille kaupungin yrityksille. Ennustettu tornin kustannus on 46 miljoonaa puntaa, joista 36 miljoonaa on rahoitettu Brighton ja Hove kaupunginvaltuuston kautta. Vuonna 2014, jotkut paikalliset asukkaat käynnistivät vetoomuksen lainan estämiselle.

Aiemmin nimellä "Brighton i360" tunnetun hankkeen tavoitteena on houkutella 739 314 maksavaa asiakasta vuosittain. Matkailijat maksavat sisäänpääsystä 15 puntaa ja asukkaat 7,50 puntaa. Tontin omistaja, West Pier Trust, toivoo, että onnistunut i360 johtaa historiallisen West Pierin jälleenrakentamiseen.

Liikkuvan näkötornin tekniikka
------------------------------

162-metrisen tornin 4150 tonnin perustus on valettu kalkkikivikallion päälle ja vahvistuksena on liki 200 tonnia terästä. Torni koostuu teräsosioista eli "tölkeistä". Rungossa on 17 yhteen pultattua teräsosiota, jotka on lisäksi suojattu sinkillä, alumiinilla ja maalilla. i360:n hissi on samalla sen näköalatasanne, joka nousee 138 metriin. Hissi on valmistettu kaksoistaivutetusta ja -pinnoitetusta, karkaistusta laminaattilasista. Siinä on ilmastointijärjestelmä, jonka avulla hissiin ei kerry kosteutta sateisellakaan säällä. Hissiin mahtuu 200 matkustajaa. Energiaa hissi kuluttaa noin yhden kilowattitunnin matkustajaa kohden, ja nostojärjestelmä kykenee varastoimaan energiaa: alastulosta saadaan puolet seuraavan nousun vaatimasta virrasta.

Kuvia
-----

* Tornin runkoa rakennetaan ja kootaan osioista kesäkuussa 2015.Tornin runkoa rakennetaan ja kootaan osioista kesäkuussa 2015.
* Matkustajia odottamassa hissin kyytiin pääsyä.Matkustajia odottamassa hissin kyytiin pääsyä.
* Matkustajia hissin sisällä.Matkustajia hissin sisällä.
* Näköalatorni Regency Squaren suunnalta nähtynä. Oikealla pilkottavat West Pierin rauniot.Näköalatorni Regency Squaren suunnalta nähtynä. Oikealla pilkottavat West Pierin rauniot.
* BA i360 iltavalaistuksessa avajaispäivänä.BA i360 iltavalaistuksessa avajaispäivänä.

Lähteet
-------

1. ↑  British Airways sponsors Brighton's i360 seafront tower, *BBC*
2. ↑  The i360 at Brighton West Pier *Brighton West Pier Trust*.  Arkistoitu 29.9.2006. Viitattu 3.11.2016.
3. ↑  Wainwright, Oliver. "Brighton i360 review – London Eye team go pole dancing at the seaside", *Guardian*, 2 August 2016.
4. ↑  Kashmira Gander. "First look inside Brighton's i360 'vertical pier' - the world's tallest moving observation tower", *The Daily Telegraph*, 1 August 2016.
5. 1 2  Brian Oliver. "Brighton reaches for the sky in bid to reverse its ‘lost decade’ of neglect", *The Guardian*, 26 December 2015.
6. ↑  Workers complete demolition of sections of Brighton's West Pier ahead of i360 build The Latest. Viitattu 2 July 2014.
7. ↑  i360 : maailman korkein liikkuva näköalatorni ja sen tekniikka. (Teknologia) *Miten se toimii*, 2017, 1. vsk, nro 3/2017, s. 66. Vaasa:  Viipalemediat Oy.

Aiheesta muualla
----------------

* Kuvia tai muita tiedostoja aiheesta **British Airways i360** Wikimedia Commonsissa